Sihtasutus Eesti Teadusagentuur

registrikood: 90000759

**Hotelliteenused 2017-2019**

**Hankedokumendid**

**Lihtsustatud korras tellitava teenuse tellimine**

|  |  |
| --- | --- |
| Pakkumuse esitamise tähtaeg ja koht: | 26.04.2017 kell 15:00, viire.jagomagi@etag.ee |
| Hankemenetluse liik: | Lihtsustatud korras tellitavad teenused (RHS § 19) |
| Lepingu liik: | Teenuste raamleping  |
| CPV kood ja nimetus: | 55100000-1 Hotelliteenused 55110000-4 Hotelli majutusteenused 55120000-7 Hotelli konverentsiteenused 55130000-0 Muud hotelliteenused |

Lugupeetud pakkuja

Sihtasutus Eesti Teadusagentuur teeb Teile ettepaneku esitada hinnapakkumus lihtsustatud korras tellitavatele teenustele hankes „**Hotelliteenused 2017-2019**“. Sihtasutus Eesti Teadusagentuur (edaspidi hankija) otsib raamlepingu partnereid Tartu kesklinnas, Tallinna kesklinnas ja Tallinna Lennujaama läheduses majutus- ja konverentsiteenuste jm hotelli poolt pakutavate teenuste kasutamiseks (edaspidi hotelliteenus).

Teenuse osutamine toimub 24 kuu jooksul alates raamlepingu sõlmimisest vastavalt hankedokumentides sätestatud tingimustele.

1. **Üldandmed**
	1. Hankija: Sihtasutus Eesti Teadusagentuur, Soola 8, 51013 Tartu, registrikood 90000759.
	2. Kontaktisik: Viire Jagomägi, tel 731 7362, e-post viire.jagomagi@etag.ee.
	3. Hankijal on õigus teha muudatusi käesolevates hankedokumentides riigihangete seaduses (edaspidi RHS) ettenähtud korras.
	4. Isikud võivad esitada pakkumuse ühiselt (ühispakkujad). Kõik pakkuja kohta käiv loetakse edaspidi ka ühispakkujate kohta käivaks. Ühispakkujad nimetavad hankemenetlusega ning raamlepingu sõlmimise ja täitmisega seotud toimingute tegemiseks volitatud esindaja.
	5. Hange on tulenevalt teenuse osutamise asukohast jagatud kolmeks osaks. Hanke tulemusena sõlmib hankija kolm raamlepingut kolme pakkujaga, neist:
		1. ühe pakkujaga, kes pakub madalaimat hinda hotelliteenuse kasutamiseks Tartu kesklinna piirkonnas (osa 1);
		2. ühe pakkujaga, kes pakub madalaimat hinda hotelliteenuse kasutamiseks Tallinna kesklinna piirkonnas (osa  2);
		3. ühe pakkujaga, kes pakub madalaimat hinda hotelliteenuse kasutamiseks Tallinna lennujaama lähistel (osa  3).
2. **Nõuded hotelliteenusele**

Kõikide hanke osade puhul peab hotelliteenus peab vastama järgmistele tingimustele:

* 1. hotell ja standardklassi toad peavad vastama majandus- ja kommunikatsiooniministri 23.05.2012.a määruses nr 43 „Nõuded majutusettevõttele“ hotellile kehtestatud nõuetele;
	2. majutuse kvaliteet peab vastama vähemalt kolmetärnihotelli teenusele;
	3. majutuse hind peab sisaldama tasu hommikusöögi eest, kui ei ole teisiti kokku lepitud,
	4. pakkuja peab võimaldama:
* hilist sisseregistreerimist (check in pärast kl 14);
* varase lahkuja hinda ilma hommikusöögita;
* majutust ühe inimese kaupa;
* tasuta traadita Internetiühendust (edaspidi Wifi) ja selle leviala kogu hotelli ulatuses, sh numbritubades;
* avatava akna või rõdu või reguleeritava ventilatsiooniga tuba;
* tasuta parkimist;
* ööpäevaringset broneerimisvõimalust,
* kuni 2 inimese majutamist 24-tunnise etteteatamisajaga;
* individuaalkliendi majutuse broneeringu tasuta tühistamist 24-tunnise etteteatamisega;
* konverentsiteenust 25 kuni 30 inimesele ühes joogivee, teevaliku, kohvi ja suupistevalikuga kohvipauside ajaks, majutuse ja lõunasöögiga. Seejuures peab:
* konverentsisaal mahutama U-kujuliselt vähemalt 20 inimest, seminaristiilis vähemalt 30 inimest, klastristiilis gruppidena vähemalt 28 inimest ja olema varustatud piisava arvu elektripistikutega (vajadusel pikendusjuhtmetega).
* konverentsisaalis olema dataprojektori, ekraani, Wifi, juhtmega Interneti, valge pabertahvli ja tualeti kasutamise võimalus;
* hotelli restoran olema võimeline pakkuma sooja toitu, arvestades maksimaalset konverentsil osalejate arvu;
* kohvipaus sisaldama lisaks hankija poolt igakordselt tellitavatele suupistetele, veele ja kohvile ka erinevat teevalikut: musta ja rohelise teepõõsa lehti sisaldavaid teesid ja teed, mis ei sisalda teepõõsa lehti (nt piparmündi-, kummeli-, pärnaõie- või marjatee vms). Kohvi maitsestamiseks serveeritakse suhkur või suhkrutükid suhkrutoosis ning piim ja 10%-line kohvikoor kannus, mitte minipakendites;
* pakkuja olema valmis pakkuma veganile sobivat valikut nii lõunasöögil kui ka kohvipausi ajal.
	1. Hanke osas 1 hangitav hotell peab asuma Tasku Keskusest kõige rohkem 15-minutilise jalutuskäigu kaugusel.
	2. Hanke osas 2 hangitav hotell peab asuma hankija Tallinna kontorist asukohaga Lauteri 5 kõige rohkem 15-minutilise jalutuskäigu kaugusel.
	3. Hanke osas 3 hangitav hotell peab asuma Tallinna Lennujaamast kõige rohkem 10-minutilise jalutuskäigu kaugusel.
1. **Raamlepingu tingimused**
	1. Raamlepingu eeldatav maksumus:
		1. Hanke osas 1 ehk Tartu kesklinna piirkonna hotelliteenuse pakkujaga sõlmitava raamlepingu eeldatavaks maksumuseks on 4500 eurot ilma käibemaksuta;
		2. Hanke osas 2 ehk Tallinna kesklinna piirkonna hotelliteenuse pakkujaga sõlmitava raamlepingu eeldatavaks maksumuseks on 15000 eurot ilma käibemaksuta;
		3. Hanke osas 3 ehk Tallinna Lennujaama piirkonna hotelliteenuste pakkujaga sõlmitava raamlepingu eeldatavaks maksumuseks on 9 000 eurot ilma käibemaksuta.
	2. Punktis 3.1. nimetatud maksumused on prognoositud aastate 2015-2017 alusel. Hankija ei ole kohustatud ostma teenust kogu eeldatava maksumuse ulatuses, kuid jätkab teenuse kasutamist ka pärast raamlepingu eeldatava maksumuse täitumist kuni lepingu lõppemise tähtpäevani.
	3. Raamleping ilma hankelepinguta ei kohusta hankijat pakkujalt hotelliteenuseid tellima ega välista hotelliteenuste tellimist lepingu pooleks mitteolevalt majutusasutuselt.
	4. Iga raamlepingu aluseks võetakse vastavas hanke osas edukama pakkumuse teinud pakkuja kliendileping, mis kohandatakse vastavaks käesoleva hanke tingimustele ja mille lahutamatuks osaks on käesoleva hanke dokumendid ja pakkumuse dokumendid.
	5. Pakkumuses välja toodud hinnad on siduvad raamlepingu kehtivuse tähtaja jooksul. Juhul, kui turusituatsioonist tulenevalt alanevad pakkumuses toodud teenuste hinnad oluliselt, peab pakkuja hankijale tagama pakkumuses esitatud hinna samas ulatuses alandamise, millest omakorda arvutatakse maha pakkumuses fikseeritud allahindluse protsent.
	6. Raamlepingu alusel hankelepingu sõlmimiseks esitab hankija esindaja hotellile e-kirjaga tellimuse, milles näitab ära teenuse osutamise kuupäevad, isikute arvu jm teenuse osutamiseks vajaliku info. Hotell kinnitab tellimuse, teatades pakkuja esindajale teenuse saadavuse ning maksumuse. Hankeleping maksumusega vähemalt 3000 eurot ilma käibemaksuta sõlmitakse kirjalikus vormis.
	7. Pakkuja peab võimaldama hankijale vähemalt 14 päeva pikkust maksetähtaega.
	8. Hankija võib vajadusel pidada pakkujaga läbirääkimisi HD-s nimetamata tingimuste osas, leppides selleks pakkujaga kokku eraldi aja. Läbirääkimistel peavad osalema pakkuja vastutavad spetsialistid ja pakkujat põhikirja või volituse alusel esindav isik.
	9. Raamleping jõustub alates lepingu sõlmimisest, kuid hanke osa 1 puhul mitte varem kui 11. juunil 2017, hanke osa 2 puhul mitte varem kui 12. mail 2017 ja hanke osa 3 puhul mitte varem kui 6. mail 2017. Leping kehtib kaks aastat alates lepingu sõlmimisest. Hankijal on õigus teha pakkujale ettepanek pikendada raamlepingu kehtivusaega 12 kuu võrra, teavitades nimetatust pakkujat vähemalt 1 kuu ette enne raamlepingu kehtivuse perioodi lõppu. Pakkuja nõustumisel pikeneb leping 12 kuu võrra, kusjuures lepingu muud tingimused jäävad samaks.
2. **Nõuded pakkujale ja kvalifitseerimise tingimused**
	1. Hankija ei sõlmi raamlepingut isikuga ja kõrvaldab hankemenetlusest pakkuja:
		1. keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;
		2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;
		3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;
		4. kes ei ole nõuetekohaselt täitnud õigusaktidest tulenevaid riiklike maksude enda asukoha kohalike maksude ja sotsiaalkindlustuse maksete tasumise kohustusi. Andmeid pakkuja maksuvõla (RHS § 38 lg 1 p 4 tähenduses) puudumise kohta kontrollib hankija. Pakkuja esitab tõendi kohalike maksude võlgnevuse puudumise kohta.
	2. Pakkuja esitab punktis 4.1. toodud asjaolude puudumise kohta kirjaliku kinnituse HD lisas 1 etteantud vormil.
3. **Nõuded pakkumusele**
	1. Pakkumus peab koosnema järgmistest dokumentidest:
		1. pakkuja avaldus hankes osalemiseks ja kinnitused HD lisas 1 etteantud vormil,
		2. hotelli asukoht, tubade kirjeldus, konverentsiruumi plaan ja fotod, kohvipausi ning lõunasöögi kirjeldus (koos kaaluga grammides). Kirjeldus peab olema esitatud viisil, mis võimaldab hankijal kontrollida selle vastavust hotelliteenusele esitatud nõuetele;
		3. kohaliku omavalitsusasutuse tõend kohalike maksude tasumise kohustuse täitmise kohta hanke väljakuulutamise kuupäeva seisuga (pakkumuse esitamisel hanke osale 1);
		4. pakkumuse maksumus HD punktis 5.2. kehtestatud vormil;
		5. kõigi pakutavate teenuste nimekiri koos pakkumuse esitamise hetkel kehtiva hinnakirjaga ning soodustused ja allahindlused hankijale;
		6. kõik HD-s nõutud ja vajalikud volikirjad;
		7. ühispakkujad esitavad kõigi ühispakkujate kinnitused selle kohta, et nad vastutavad lepingu täitmise eest solidaarselt.
	2. Pakkuja esitab pakkumuse maksumuse vormil järgmiste teenuste hinnad eurodes ilma käibemaksuta:

|  |  |  |
| --- | --- | --- |
| Teenus: | Ühik | Hind: |
| Majutus 1-kohalises standardklassi toas ühes hommikusöögiga | 1 öö |  |
| Majutus 1-kohalises standardklassi toas ilma hommikusöögita | 1 öö |  |
| 1 inimese majutus 2-kohalises standardklassi toas ühes hommikusöögiga | 1 öö |  |
| 1 inimese majutus 2-kohalises standardklassi toas ilma hommikusöögita | 1 öö |  |
| Konverentsiruumi kasutamine | 1 tund |  |
| Kohvipausi näidismenüü hind 1 inimese kohta eeldusel, et kohvipaus tellitakse 20 inimesele\*: |  |  |
| Lõunasöögi näidismenüü hind 1 inimese kohta eeldusel, et lõuna tellitakse 20 inimesele\*\* |  |  |
| **Pakkumuse kogumaksumus** |  |

\*Kohvipausi näidismenüü sisaldab vähemalt järgmisi komponente:

* kohv 2 tl suhkru ja 10%-lise koorega (mitte kõrgpastöriseeritud ega minipakendis) 200 ml
* tee suhkruta 200 ml
* vesi (mullita, sidruni ja jääga) 200 ml
* soolane pirukas (mitte alla 60 g) 1 tk
* magus küpsis 25 g
* puuviljavalik 100g

\*\*Lõunasöögi näidismenüü sisaldab vähemalt järgmisi komponente:

* salat 200 g
* lihaga põhiroog 300 g
* magustoit 100–150g
* kohv 200 ml
* tee 200 ml
* vesi (mullita, sidruni ja jääga) 200 ml
	1. Pakkumus vormistatakse kirjalikult eesti keeles.
	2. Pakkumus peab sisaldama kõiki HDs nõutud dokumente.
	3. Kõik pakkumuse dokumendid peavad olema allkirjastatud pakkuja seadusliku või volitatud esindaja poolt. Volitatud esindaja esindusõiguse tõendamiseks peab olema lisatud kehtiv volikiri, millelt nähtuks volituste ulatus.
	4. Kõik pakkumuse esitamisega seotud kulud katab pakkuja.
	5. Pakkumus peab olema jõus 60 kalendripäeva, alates pakkumuse esitamise tähtpäevast.
	6. Pakkumus tuleb esitada elektroonselt esindusõigusega isiku poolt allkirjastatuna e-posti aadressil viire.jagomagi@etag.ee, hiljemalt **26. aprillil 2017 kell 15:00.**
	7. Pakkumuste avalikku avamist ei toimu.
	8. Küsimused hankedokumentide sisu kohta tuleb esitada hiljemalt 22. aprillil kell 16:00 e-posti aadressil viire.jagomagi@etag.ee. Muul viisil esitatud küsimused võib hankija tähelepanuta jätta, samuti ei taga hankija pakkuja jaoks piisava ajavaruga vastamist pakkuja küsimustele, mis esitatakse peale nimetatud tähtaega.
	9. Kui pakkuja ei ole esitanud hankemenetluse käigus kirjalikke küsimusi selgituste ja täiendava informatsiooni saamiseks, ei aktsepteeri hankija ühtegi pakkuja hilisemat pretensiooni või lisanõuet (ka eduka pakkuja pretensiooni või lisanõuet raamlepingu täitmise käigus), mis tuleneb sellest, et pakkuja hinnangul on hankedokumendid vastuolulised või pakkuja ei ole saanud hankijalt pakkumise koostamiseks vajalikku selgitavat või täiendavat informatsiooni.
1. **Pakkumuse tagasilükkamine**
	1. Pakkumus tunnistatakse vastavaks, kui see on kooskõlas kõikide HD-s esitatud tingimustega. HD-s toodud pakkumuse tingimuste eiramine toob kaasa pakkumuse tagasilükkamise.
	2. Hankijal on õigus kõik pakkumused tagasi lükata järgmistel juhtudel:
		1. tekib vajadus riigihanke objekti olulisel määral muuta;
		2. pakkumuste maksumused ületavad raamlepingu eeldatavaid maksumusi.
	3. Hankija võib pakkumuse tunnistada vastavaks, kui selles ei esine sisulisi kõrvalekaldumisi HD-s esitatud tingimustest.
	4. Hankija jätab endale õiguse lükata tagasi kõik pakkumused igal ajal enne raamlepingu sõlmimist juhul, kui hanke toimumise ajal on hankijale saanud teatavaks uued asjaolud, mis välistavad või muudavad hankijale ebaotstarbekaks hanke lõpuleviimise hankedokumentides esitatud tingimustel (sh muudatused õigusaktides).
2. **Pakkumuste hindamine**
	1. Hankija võrdleb omavahel samale hanke osale esitatud pakkumusi.
	2. Hankija hindab kõiki vastavaks tunnistatud pakkumusi, mida ei ole tagasi lükatud, vastavalt hankedokumentides esitatud tingimustele, juhindudes riigihangete seadusest.
	3. Hankijal on õigus nõuda pakkujatelt põhjendatud selgitusi pakkumuses esinevate ebatäpsuste kohta, millele pakkuja on kohustatud vastama RHS-s ettenähtud tähtaja jooksul.
	4. Hindamiskriteeriumiks on madalam hind. Edukaks tunnistatakse iga osa lõikes pakkumuse maksumuse vormil esitatud madalama kogumaksumusega pakkumus. Hindamistäpsus on kaks kohta peale koma.
	5. Võrdsete pakkumiste korral hanke osas 1 eelistab hankija pakkujat, kelle hotell asub kõige lähemal hankija Tartu kontorile aadressil Soola 8.
	6. Võrdsete pakkumiste korral hanke osas 2 eelistab hankija pakkujat, kelle hotell asub kõige lähemal hankija Tallinna kontorile aadressil Lauteri 5.
	7. Võrdsete pakkumiste korral hanke osas 3 eelistab hankija pakkujat, kelle hotell asub kõige lähemal Tallinna Lennujaamale.

Lisa 1 hankedokumentide

„Hotelliteenused 2017–2019“ juurde

**AVALDUS JA KINNITUSKIRI**

Hanke osa[[1]](#footnote-1):

Pakkuja ärinimi:

Registrikood:

Juriidiline aadress:

Postiaadress:

Kontakttelefon:

Pakkuja esindaja nimi ja esinduse alus:

Pakkuja esindaja kontakttelefon:

Pakkuja esindaja e-posti aadress:

Kinnitame, et:

* oleme tutvunud SA Eesti Teadusagentuur lihtsustatud korras tellitavate teenuste hanke „Hotelliteenused 2017-2019“ hankedokumentidega ja nõustume hankija esitatud tingimustega ja soovime osaleda hankemenetluses;
* esitame pakkumuse hanke osale nr …
* oleme hankija esitatud tingimustest aru saanud ja nõustume hanke teostama HD-s ja käesolevas pakkumuses esitatud tingimustel;
* meil puuduvad RHS § 38 lõike 1 punktides 1–3 sätestatud hankemenetlusest kõrvaldamise alused;
* oleme nõuetekohaselt täitnud õigusaktidest tulenevad riiklike maksude ja enda elu- või asukoha kohalike maksude ja sotsiaalkindlustuse maksete tasumise kohustused;
* vastame täielikult HD-s esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks;
* kõik käesolevale pakkumusele lisatud dokumendid moodustavad meie pakkumuse lahutamatu osa ja esitatud andmed on õiged. Anname nõusoleku esitatud dokumentide õigsuse kontrollimiseks vajalike järelpärimiste tegemiseks;
* käesolev pakkumus on jõus vähemalt 60 kalendripäeva arvates pakkumuse esitamise tähtpäevast;
* HD-s esitatud informatsioon on piisav käesoleva hanke teostamiseks ja meile on antud võimalus saada täiendavat informatsiooni HD sisu ja hankelepingu eseme kohta;
* pakkumuse koostamisel ei ole osalenud ükski isik, kes on osalenud sama riigihanke hankedokumentide koostamisel.

/allkirjastatud digitaalselt/

1. Osa 1 – hotelliteenus Tartu kesklinnas; osa 2 – hotelliteenus Tallinna kesklinnas; osa 3 – hotelliteenus Tallinna Lennujaama lähistel [↑](#footnote-ref-1)